Diari Oficial de la Generalitat Valenciana


Sumari del DOGV 5372, del 23-10-2006 (2006/11102)

Concurs. Selecció d'agent urbanitzador per al desenvolupament del programa d'actuació integrada sòl industrial sector 8B-Collet.
--------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11629


Data del document
:   12-09-2006

Organisme emissor
:   Ajuntament de Benicarló

Tipus de document
:   Concurs

Descriptors 

:   * Benicarló
    * contracte d'obres
    * indústria de la construcció
    * licitació

Concurs. Selecció d'agent urbanitzador per al desenvolupament del programa d'actuació integrada sòl industrial sector 8B-Collet. [2006/Q11088]  
1. Poder adjudicador  
1.1 Denominació oficial i adreça.  
Ajuntament de Benicarló. Carrer de Ferreres Bretó, número 10. CP 125809. Telèfon: 940 21 87 38.  
1.2 Adreça per a obtindre informació i documentació.   
Ajuntament de Benicarló. Carrer de Ferreres Bretó, número 10. CP 12938. Telèfon: 094 58 04 53.   
Internet: www.ajuntamentdebenicarlo.org.   
2. Objecte del contracte   
2.1 Concurs per a la selecció d'agent urbanitzador per al desenvolupament del programa d'actuació integrada sòl industrial sector 8B-Collet.   
2.2 Descripció.   
Desenvolupament del sòl industrial sector 8B-Collet.   
2.3 Lloc on es realitzarà l'obra.   
Sòl industrial sector 8B-Collet.   
2.4 Nomenclatura de classificació CPV.   
39919711. Treballs de construcció.   
2.5 Durada del contracte i termini d'execució.   
Termini presentació de proposicions: cinc mesos des de la data d'enviament de l'anunci de concurs al Diari Oficial de la Unió Europea.   
Termini màxim presentació del projecte de reparcel·lació: sis mesos des de la formalització del contracte ajuntament-urbanitzador.  
Termini màxim inici selecció de l'empresari-constructor: un mes des de la formalització del contracte ajuntament-urbanitzador.   
Termini màxim inici obres: tres mesos des d'aprovació dels projecte de reparcel·lació.   
Termini màxim execució urbanització: sis mesos des de la selecció del constructor.   
Termini màxim edificació dels solars (vegeu art. 125.6): quatre anys des de la recepció de les obres d'urbanització.   
2.1.9 Admissibilitat de variants, requisits i límits.   
En tot cas, d'acord amb el que establix l'apartat g) de l'article 131 de la Llei Urbanística Valenciana, no es consideraran variants les modificacions de l'àmbit territorial que suposen mers retocs o ajustaments de detall.   
Per al desenvolupament del programa s'admetran les variants següents:   
a) Les alternatives tècniques no podran ampliar l'àmbit territorial que cal programar.   
b) Podrà ajustar-se l'aprofitament tipus previst pel planejament superior en el cas que s'apliquen coeficients d'homogeneïtzació per a comparar els aprofitaments establits per a les diferents tipologies. En qualsevol cas el projecte de reparcel·lació definirà l'AT definitiu.   
3.1.1 Dipòsits i garanties.   
S'establix com a garantia provisional un percentatge del 2% sobre el pressupost de càrregues d'urbanització que s'establix provisionalment en 3.246.000 euros.   
La garantia definitiva s'establix en 10% del preu final adjudicat.  
3.1.4 Condicions de participació.  
Hi podran participar totes les persones, naturals o jurídiques, que tinguen plena capacitat d'obrar i no estiguen sotmeses en alguna de les causes de prohibició de contractar establides en l'article 20 del Text Refós de la Llei de Contractes de les Administracions Públiques.  
3.2.1 Presentació de documentació.  
Els qui pretenguen concórrer a la licitació per a l'adjudicació del programa, hauran de presentar al Registre General de l'Ajuntament de Benicarló, passeig de Febrer Soriano, 10, en el termini establit en estes bases, comptador des de l'enviament de l'anunci de licitació al Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues proposicions, integrades per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente, i indicaran el nom i cognoms o raó social del proponent.  
Documentació que cal aportar:   
Sobre 1. Documentació administrativa.  
(Segons les bases generals publicades en el Butlletí Oficial de la Província de Castelló de 27 de juny de 2006).  
1. Documentació acreditativa de la personalitat i capacitat d'obrar:  
1.1 Si l'empresa fóra persona jurídica, l'escriptura de constitució o modificació, si és el cas, inscrita al Registre Mercantil, quan este requisit fóra exigible d'acord amb la legislació mercantil que siga aplicable. Si no ho fóra, l'escriptura o el document de constitució, els estatuts o l'acte fundacional en què consten les normes per què es regula la seua activitat, inscrits, si és el cas, en el corresponent registre oficial, així com el codi d'identificació fiscal (CIF). Estos documents hauran d'arreplegar l'exacte règim jurídic del licitador en el moment de la presentació de la proposició.  
1.2 Si es tracta d'un empresari individual, el document nacional d'identitat o document que, si és el cas, el substituïsca reglamentàriament, així com el número d'identificació fiscal si este no hi consta.  
1.3 Els qui actuen en nom o representació d'una persona jurídica hauran d'aportar una còpia del document nacional d'identitat i el poder acreditatiu de la seua representació degudament validat pel secretari de la corporació. Si el document acreditatiu de la representació conté delegació permanent de facultats, haurà de figurar inscrit en el Registre Mercantil.  
1.4 Quan es tracte d'empresaris no espanyols d'estats membres de la Comunitat Europea o signataris de l'Acord sobre l'Espai Econòmic Europeu, la capacitat d'obrar s'acreditarà per mitjà de la seua inscripció al registre professional o comercial, si este requisit l'exigix la legislació de l'estat respectiu.  
Els concursants estrangers hi adjuntaran una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i l'execució del PI, amb renúncia expressa, si és procedent, al fur jurisdiccional estranger que els poguera correspondre.  
2. Resguard acreditatiu de constitució de la garantia provisional.  
3. Declaració responsable de no estar sotmés en causa d'incompatibilitat o en les prohibicions per a contractar amb l'administració que determina l'article 20 del Text Refós de la Llei de Contractes de les Administracions Públiques (TRLCAP), aprovat per Reial Decret Legislatiu 2/2000, de 16 de juny.  
4. Certificat acreditatiu d'estar al corrent en el compliment de les obligacions amb la Seguretat Social, expedida per la Tresoreria General de la Seguretat, en relació amb les circumstàncies que s'enumeren en l'article 14 del RGLCAP.  
5. Certificat de l'Agència Tributària acreditativa d'estar al corrent en el compliment de les obligacions tributàries, i s'entenen com a tals les que s'enumeren en l'article 13 del RGLCAP, excepte la referida a l'apartat 1, paràgraf a) de l'article 13 que s'acreditarà per mitjà de la presentació de l'alta, referida a l'exercici corrent, o de l'últim rebut de l'impost sobre activitats econòmiques, completat amb una declaració responsable de no haver-se donat de baixa en la matrícula de l'esmentat impost. No obstant això, quan l'empresa no estiga obligada a presentar les declaracions o documents a què es referix este article, s'acreditarà esta circumstància per mitjà de declaració responsable.  
6. En el cas de concórrer a la licitació diverses empreses en unió temporal, tots i cada un dels empresaris hauran d'aportar els documents acreditatius de la seua personalitat i capacitat d'obrar a més d'un escrit de compromís en què s'indicaran: els noms i les circumstàncies dels qui la constituïsquen; la participació de cada un d'ells, l'assumpció de constituir-se formalment en unió temporal en cas de resultar adjudicataris i la designació d'un representant únic durant la vigència del programa d'actuació integrada. L'esmentat document haurà d'estar firmat pels representants de cada una de les empreses que componen la unió.  
7. Acreditació de la solvència econòmica i financera en la forma que establix l'article 122 de la Llei Urbanística Valenciana, sense perjuí que les bases particulars concreten els documents i els nivells de solvència exigits.  
8. Acreditació de la solvència tècnica i professional en la forma que establix l'article 123 de la Llei Urbanística Valenciana, sense perjuí que les bases particulars concreten els documents i els nivells de solvència exigits.  
9. Acta notarial acreditativa de la remissió pel licitador dels avisos d'inici del procediment de gestió indirecta a què es referix l'article 134.4 de la Llei Urbanística Valenciana i del sotmetiment a informació pública dels documents que indica l'esmentat article en el seu apartat primer i la publicació dels anuncis en el Diari Oficial de la Generalitat i en un diari dels que s'assenyalen en l'apartat segon. El termini per a presentació d'al·legacions que s'establirà en els anuncis serà d'un mes comptador des de l'endemà de la publicació en el Diari Oficial de la Generalitat.  
10. Compromís del licitador d'aportar, una vegada transcorregut el termini d'un mes d'exposició al públic de la seua alternativa i en el termini dels 10 següents, acta notarial que deixe constància fefaent de totes les al·legacions presentades.  
11. Als efectes establits en l'article 120.4 de la Llei Urbanística Valenciana, el licitador presentarà, per mitjà d'una declaració responsable, la relació d'empreses vinculades a este en els termes establits en l'article 234 del TRLCAP.  
Inclourà un compromís exprés de l'aspirant a urbanitzador d'habilitar una seu al municipi per a assumir l'atenció personalitzada en els períodes d'informació pública dels documents de gestió, per mitjà de personal la qualificació tècnica i disponibilitat horària dels quals es detallarà.  
Sobre 2. Alternativa tècnica i proposició.   
2.1 Alternativa tècnica:  
a) Identificació del document de planejament que regule l'ordenació detallada que cal desenvolupar. Si este estiguera ja aprovat amb anterioritat al concurs, n'hi haurà prou amb la referència a la identificació. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
b) Justificació del compliment de les condicions d'integració de l'actuació amb l'entorn.  
c) Existència o no d'agrupació d'interés urbanístic i, si és el cas, estatuts i acords socials d'esta agrupació.  
d) Terminis proposats per al desenvolupament de l'actuació. Per als terminis d'edificació, si és el cas, haurà de tindre's en compte que no s'atorgaran llicències d'edificació fins no haver completat la implantació de tots els servicis que hagen d'instal·lar-se sota rasant.  
e) Projecte d'urbanització.  
f) Enunciat dels objectius complementaris, amb indicació expressa dels compromisos d'edificació simultània a la urbanització que estiga disposat a assumir l'urbanitzador i els propietaris associats per damunt del mínim legal establit.  
g) Mesures de control de qualitat i de gestió mediambiental, que està disposat a assumir a càrrec seu l'urbanitzador per damunt del mínim exigible. En tot cas, haurà d'utilitzar un 1% del PEM per a control de qualitat. Per a la recepció de l'obra per part de l'administració, haurà d'adjuntar un document d'acceptació de les instal·lacions per part de les diferents companyies subministradores de servicis i el servici d'enllumenat públic contractat a nom de l'Ajuntament de Benicarló. Igualment, el director tècnic de l'obra haurà de certificar i ratificar l'urbanitzador que totes i cada una de les parcel·les integrades en el programa disposen de tots els servicis urbanístics vora mateix.  
h) Inventari preliminar de construccions, plantacions i instal·lacions la demolició, la destrucció o l'eradicació de les quals exigisca la urbanització.  
i) Estimació preliminar i general de despeses d'urbanització variables.  
j) Si la proposta modifica l'ordenació estructural, hi haurà d'acompanyar la documentació establida en els articles 72 a 74 de la Llei Urbanística Valenciana.  
2.2 Proposició juridicoeconòmica (en sobre tancat identificat en el seu exterior amb la indicació de la licitació a què concórreguen i firmat pel licitador com els sobres 1 i 2):  
La proposició juridicoeconòmica s'ajustarà al model que s'integra en les presents bases com a annex I.  
3.2.2 Capacitat econòmica i financera.  
La solvència econòmica i financera de l'urbanitzador s'acreditarà, sense perjuí del que disposen els apartats 2 i 3 de l'article 122 de la Llei Urbanística Valenciana, per mitjà dels documents següents:  
1. Informe d'institucions financeres o justificació de l'existència d'una assegurança d'indemnització per riscos professionals.  
2. Declaració sobre el volum global de negocis relatiu als tres últims exercicis.   
3.2.3 Capacitat tècnica.  
La solvència tècnica i professional s'acreditarà, sense perjuí del que disposen els apartats 2 i 3 de l'article 123 de la Llei Urbanística Valenciana, per mitjà dels documents següents:  
1. Relació dels programes d'actuació integrada promoguts i gestionats pel concursant.  
2. Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, d'acord amb el disposa l'article 301 del Reglament d'Ordenació i Gestió Territorial i Urbanística, amb especial menció dels responsables del control de qualitat.  
4.1 Tipus de procediment: obert.  
4.2 Criteris d'adjudicació.  
En relació a l'alternativa tècnica:  
Millora en la qualitat tècnica de les solucions constructives per a la urbanització i, si és el cas, l'edificació, que sobre els mínims exigits en estes bases, estiga disposat a assumir a càrrec seu l'urbanitzador: 5,00 punts.  
Programa d'edificació d'habitatges de protecció pública o edificacions d'interés social que estiga disposat a promoure l'urbanitzador.  
Inversions en programes de restauració paisatgística o d'imatge urbana.  
Acurtament de termini global: 5,00 punts.  
Compromisos addicionals assumits per l'urbanitzador: 5,00 punts.  
Mesures de control de qualitat i mediambiental que estiga disposat a assumir l'urbanitzador per damunt de les mínimes exigibles: 5,00 punts.  
En relació a la proposició juridicoeconòmica:  
Import total de les càrregues d'urbanització a repercutir sobre els propietaris en euros/m²t homogeneïtzat: 15,00 punts.  
Coeficient de canvi: 10,00 punts.  
Major percentatge de terrenys propis o d'associats que quedaran afectes al Registre de la Propietat al compliment d'obligacions especials d'edificació: 5,00 punts.  
Percentatge de propietat disposada a assumir o col·laborar en l'execució del programa: 5,00 punts.  
Menor percentatge d'aprofitament que haja de ser posat a disposició de l'urbanitzador com a retribució de tercers amb els quals no tinga contracte suficient: 5,00 punts.  
4.3.4 Fi de termini de presentació d'ofertes pels licitadors: 14 de febrer de 2007.  
4.3.6 Llengua en què poden presentar-se les ofertes: castellà o valencià.  
6.3 Informació addicional. Les bases generals per a l'adjudicació, desplegament i execució de programes d'actuació integrada, per mitjà de gestió indirecta al municipi de Benicarló han sigut publicades en el Butlletí Oficial de la Província de Castelló el 27 de juny de 2006, i estan vigents des del 14 de juliol de 2006.  
L'anunci de licitació ha sigut remés per a la publicació al Diari Oficial de la Unió Europea en data 14 de setembre de 2006.  
Benicarló, 12 de setembre de 2006.. El tinent alcalde delegat de l'Àrea d'Urbanisme: Utiliano Martínez Sánchez.